Այցելուն (ֆիլմ)

Այցելուն (), 2013 թվականի կանադական միստիկ թրիլեր, որը նկարահանել է Վինչենցո Նատալին, գրել՝ Բրայան Քինգը, իսկ գլխավոր դերում է Էբիգեյլ Բրեսլինը։ Ֆիլմի պրեմիերան տեղի է ունեցել 2013 թվականի South by Southwest կինոփառատոնին։

Սյուժե 
Լիզա Ջանսոնը՝ դեռահաս աղջկա ուրվականը, ով հասկանում է, որ մեռած է, սկսում է խուզարկել իր տունը, որը գտնվում է Հյուսիսային Օնտարիոյում։ Նրա ծնողները և եղբայրը չեն հավատում, որ իրենք մահացել են, սակայն աղջիկը հենց նույն օրը պարզում է, որ իրենք սպանվել են 1985 թվականին։ Քանի որ նա սկսում է ավելի շատ բան իմանալ, հասկանում է, որ կարող է կապ հաստատել նույն բնակարանում սակայն այլ ժամանակում ապրող մարդկանց հետ։ Իմանալով իր ուսումնասիրությունների մասին, հայնտվում է մի գունատ մարդ և ստիպում նրան կանգ առնել։ Լիզան ամենևին չի վախենում և փորձում է նախկին տանտերերի իրերի միջոցով կապվել Օլիվիայի հետ, ով իր ընտանիքով ապրում է ապագայում այդ նույն տանը և պետք է դառնա հաջորդ զոհը։

Օլիվիայի և մյուս մեռած աղջիկների օգնությամբ Լիզան կարողանում է տեղափոխվել ժամանակի մեջ և շուտով բացահայտում է տան առեղծվածը։ Նա վերջապես կարողանում է համոզել իր ընտանիքին, որ իրենք մահացած են և «արթնանալով» նրանք կարող են օգնել իրեն։ Իր ընտանեկան փրկությունից հետո նրանք պետք է կանգնեցնեն չար ոգուն, որը հետևում է տունը։ Չար ոգու ընտանիքի անդամների ուրվականների օգնությամբ Լիզան սպանում է նրան և փրկում մյուս ընտանիքին մահից։ Դրանից հետո, Լիզան արթնանում է՝ օրն անցկացնելով այլ կերպ։

Դերակատարներ 
 Էբիգեյլ Բրեսլին՝ Լիզա Ջոնսոն
 Փիթեր Ութերբրիջ՝ Բրյուս Ջոնսոն
 Միշել Նոլդեն՝ Քերոլ Ջոնսոն
 Սթիվեն ՄաքՀեթի՝ Էդգար Մուլինս (Չար Ոգի)
 Դևիդ Նոլլ՝ Երիտասարդ Էդգար
 Փիթեր Դաքունա՝ Ռոբերթ (Ռոբի) Ջոնսոն
 Սամանթա Ուեյնշտեյն՝ Ֆռանց Նիկոլս
 Էլյանոր Զիչի՝ Օլիվիա
 Դևիդ Հյուլեթ՝ Դևվիդ (Օլիվիայի հայրը)
 Սառա Մինինեն՝ Օլիվիայի մայրը
 Մարտին Քեմբել՝ Օլիվիայի քույրը
 Միշել Քոբուրն՝ Մերի Բրուքս
 Թեդ Մաքհոն՝ Էդգարի հայրը
 Մերի Դեյմ՝ Էդգարի մայրը

Արտադրություն 
«Այցելուն» նկարահանվել է Տորոնտոյում և Բրենթֆորդում, Օնտարիո, Կանադա։ Նկարահանումները տևել են 25 օր։

Պրեմիերա 
«Այցելու»-ի պրեմիերան տեղի ունեցավ 2013 թվականի մարտի 9-ին South by Southwest կինոփառատոնին։ Իսկ Ամերիկյան կինոթատրոնների մեծ էկրաններին բարձրացավ 2013-ի հոկտեմբերի 18-ին։ DVD սկավառակի վրա այն հասանելի եղավ 2014 թվականի փետրվարի 11-ին և և երիզների վաճառքի ամբողջ գումարը կազմեց 129,447 դոլար։

Կարծիքներ 
Rotten Tomatoes-ը 32 կարծիքների հիման վրա, ֆիլմին տվեց 5.3/10։ Metacritic-ը 100 բալանոց աղյուսակից ֆիլմին տվեց 49։

Ծանոթագրություններ 

2013 ֆիլմեր
Կանադական սարսափ ֆիլմեր
Կանադական թրիլեր ֆիլմեր
Անգլերեն ֆիլմեր
Ֆիլմեր ուրվականների մասին
Ամերիկյան սարսափ ֆիլմեր
Ամերիկյան թրիլեր ֆիլմեր
Կանադական ֆիլմեր
Ֆիլմեր ընտանիքի մասին